open-index/open-wikipedia-markdown huggingface dataset:
সেহরি

**সেহরি** বা **সেহেরি** বা **সাহরী** () হল রমযান মাসে অথবা যে কোন দিন সাওম পালনের উদ্দেশ্যে ফজরের নামাজ বা ঊষার পূর্বে বা ভোরের পূর্বে গ্রহণ করা খাবার। সেহেরি শব্দটি আরবি শব্দ *সাহুর* () থেকে এসেছে। ইসলামি রীতি অনুসারে, দিনের অন্যান্য তিনটি প্রধান খাবারের (নাস্তা, দুপুরের খাবার, রাতের খাবারের) পরিবর্তে রমজান মাসে দুটি প্রধান খাবার খাওয়া হয় - একটি হলো সুহুর, অপরটি হলো ইফতার। কোনো কোনো স্থানে ইফতারের পর রাতে আরেক দফা রাতের খাবারও খাওয়া হয়।

রমজান মাসে ভোর থেকে সূর্যাস্ত পর্যন্ত রোজা রাখার পূর্বে সেহরি হলো শেষ খাবার। রোজার সময় যে ক্লান্তি বা খিটখিটে ভাব আসতে পারে, ইসলামি বিশ্বাস অনুযায়ী সেহরি সেই সমস্যাগুলো এড়াতে সাহায্য করে এবং বরকম বয়ে আনে। সহীহ আল-বুখারীর একটি হাদিসে বর্ণিত আছে যে, আনাস ইবনে মালিক (রা.) বলেছেন, "নবীজি (সা.) বলেছেন, 'সেহরি খাও, কেননা সেহরির মধ্যে অনেক কল্যাণ নিহিত রয়েছে।"

## মুসাহারাতি
মুসাহারাতি হলেন এমন একজন ব্যক্তি যিনি রমজান মাসে সেহরি ও ফজরের নামাজের জন্য মানুষকে ঘুম থেকে জাগিয়ে তোলেন। ইসলামী ইতিহাস অনুযায়ী, বিলাল ইবনে রাবাহ ছিলেন প্রথম মুসাহারাতি। তিনি রাতের বেলায় রাস্তায় রাস্তায় ঘুরে বেড়াতেন এবং মানুষকে জাগিয়ে তুলতেন।

একজন সিরিয়ার দামেস্কের মুসাহারাতি তাঁর পেশা সম্পর্কে বর্ণনা করে বলেন, "রমজানের পবিত্র মাসে আমার কাজ হলো দামেস্কের পুরানো শহরে মানুষকে নামাজ এবং সেহরির খাবারের জন্য জাগিয়ে তোলা।" লেবালনের সিডনের একজন মুসাহারাতির মতে, প্রত্যেক মুসাহারাতির শারীরিক সুস্থতা, ভালো স্বাস্থ্য থাকা উচিত কারণ তাকে প্রতিদিন দীর্ঘ পথ হাঁটতে হয়। তাঁর উচ্চ কণ্ঠস্বর এবং ভালো ফুসফুসের ক্ষমতা থাকা উচিত, পাশাপাশি কবিতা আবৃত্তি করার যোগ্যতাও থাকতে হবে। একজন মুসাহারাতিকে ঘুমন্তদের জাগিয়ে তোলার জন্য সারারাত আল্লাহর কাছে দোয়া করা উচিত।"

মুসাহারাতির এই ঐতিহ্য মিশর, সিরিয়া, সুদান, সৌদি আরব, জর্ডান, ভারত, পাকিস্তান, বাংলাদেশ এবং ফিলিস্তিনে প্রচলিত আছে। বর্তমানে শহরাঞ্চলে এই প্রথাটি অনেকটা হ্রাস পেলেও গ্রামাঞ্চলে এখনো এটি দেখা যায়। বেশ কিছু কারণে মুসাহারাতির সংখ্যা ধীরে ধীরে কমে যাচ্ছে। মুসলমানরা দেরি করে ঘুমান, সেহরির জন্য জাগতে অ্যালার্ম ঘড়ির মতো প্রযুক্তির ব্যবহার এবং শহরগুলোর আকার ও আয়তন বেড়ে যাওয়ায় মুসাহারাতির আওয়াজ শোনা কঠিন হয়ে পড়ছে। তবে, কসিদা গানের পুরনো ঢাকাইয়া ঐতিহ্য এখনও বাংলাদেশের পুরান ঢাকার রাস্তায় দেখা যায়।

ইন্দোনেশিয়ায়, সেহরির খাবার খাওয়ার জন্য বাড়ির লোকজনকে জাগিয়ে তুলতে কেনটোঙ্গান (এক ধরনের বাদ্যযন্ত্র) ব্যবহার করা হয়।

বাংলাদেশসহ অনেক দেশে এখন, সেহরি সময় মসজিদ থেকে মাইক দিয়ে ডেকে জাগিয়ে তোলা হয়। এছাড়া কিছুক্ষণ পর পর সেহরি শেষ হতে কত সময় বাকি আছে তা ঘোষণা করা হয়। একই সাথে বিভিন্ন ইসলামি গজল, গান পরিবেশন করা হয়।

## তথ্যসূত্র

## বহিঃসংযোগ

বিষয়শ্রেণী:রমজান
বিষয়শ্রেণী:রোজা
বিষয়শ্রেণী:ইসলাম
বিষয়শ্রেণী:ধর্মীয় খাদ্য ও পানীয়
বিষয়শ্রেণী:ইসলামি পরিভাষা
বিষয়শ্রেণী:ইসলামি_রন্ধনশৈলী
টোকোলাই চা গবেষণা কেন্দ্র

**টোকোলাই চা গবেষণা কেন্দ্র** (;) অসমের গৌরব , *অসমের সবুজ স্বর্ণ* চা পাতার গবেষণা কেন্দ্র। ১৯১১ সনে যোরহাটের টোকলাই নদীর পশ্চিম পাড়ে গবেষণা কেন্দ্রটি স্থাপন করা হয়। উত্তর-পুর্বাঞ্চলের চা-পাতা উৎপাদন ও প্রস্তুতিকরন গবেষণা কারাই হচ্ছে কেন্দ্রটির মূল উদ্যেশ্য। এটি বিশ্বের সর্বৃহৎ চা গবেষণা প্রতিষ্ঠান। ডঃ পি এইচ কার্পেন্টারকে প্রধান বিষয়া রুপে নিযুক্ত করা হয়। অসম সরকার, বঙ্গ সরকার ও চা উদ্যোগ প্রতিষ্ঠার খরচ বহন করে। ১৯৬৪ সনের ১ম জানুয়ারি থেকে বৈজ্ঞানিক ও উদ্যোগিক অনুষ্ঠান পরিষদ , সদস্য চা-বাগান ও চা বোর্ড-এর একটি সমবায়ভিত্তিক গবেষণা কেন্দ্র হিসেবে চা গবেষণা কেন্দ্র গঠন করে । পরিষদটি টোকলাই চা গবেষণা কেন্দ্র পরিচালনার দ্বায়িত্ব গ্রহণ করে।

## তথ্যসূত্র

বিষয়শ্রেণী:১৯১১-এ ভারতে প্রতিষ্ঠিত
বিষয়শ্রেণী:আসামের গবেষণা প্রতিষ্ঠান
বিষয়শ্রেণী:আসামের চা শিল্প
বিষয়শ্রেণী:যোরহাট জেলার শিক্ষাপ্রতিষ্ঠান
ওয়েন চিরোম্বি

**ওয়েন চিরোম্বি** (জন্ম: ৩০ মার্চ, ১৯৭৩) রোডেশিয়া প্রজাতন্ত্রের সলিসবারি এলাকায় জন্মগ্রহণকারী জিম্বাবুয়ের আন্তর্জাতিক আম্পায়ার। ২০০৫ সালে প্রথম-শ্রেণীর ক্রিকেটের মাধ্যমে তিনি সর্বপ্রথম ক্রিকেট খেলায় আম্পায়ারিত্ব করেন। ২০১০ সালে আন্তর্জাতিক ক্রিকেট অঙ্গনে খেলা পরিচালনার সাথে জড়িত হন। ১ জুন, ২০১০ তারিখে বুলাওয়েতে অনুষ্ঠিত জিম্বাবুয়ে ও আয়ারল্যান্ডের মধ্যকার একদিনের আন্তর্জাতিকে আম্পায়ার হিসেবে তার অভিষেক ঘটে। তিনি এ পর্যন্ত ১৩টি একদিনের আন্তর্জাতিক ক্রিকেট ও ৮টি টুয়েন্টি২০ আন্তর্জাতিক খেলা সফলভাবে পরিচালনা করেছেন।

## তথ্যসূত্র

## আরও দেখুন
* আম্পায়ার
* রাসেল টিফিন
* টেস্ট ক্রিকেট আম্পায়ারদের তালিকা

বিষয়শ্রেণী:জিম্বাবুয়ের ওডিআই ক্রিকেট আম্পায়ার
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টি২০আই ক্রিকেট আম্পায়ার
বিষয়শ্রেণী:হারারে থেকে আগত ক্রিকেটার
বিষয়শ্রেণী:হারারের ক্রীড়াব্যক্তিত্ব
বাংলাদেশ সড়ক পরিবহন কর্তৃপক্ষ

**বাংলাদেশ সড়ক পরিবহন কর্তৃপক্ষ** (সংক্ষেপে *বিআরটিএ*) মোটর যান অধ্যাদেশ, ১৯৮৩ (সংশোধনী-১৯৮৭) -এর অধ্যায় ২ দ্বারা গঠিত এবং ১৯৮৮ সাল থেকে কার্যক্রম চালাচ্ছে।  বিআরটিএ বাংলাদেশের সড়ক পরিবহন খাত ও সড়ক নিরাপত্তা মধ্যে শৃঙ্খলা নিশ্চিত করার জন্য একটি নিয়ন্ত্রক সংস্থা। 
বিআরটিএ ও পরিচালনা এবং নিয়ন্ত্রণ কর্তৃপক্ষ। বিআরটিএ মোটর যান অধ্যাদেশ, ১৯৮৩ উদ্দেশ্য পূরণকল্পে সড়ক পরিবহন ও সেতু মন্ত্রণালয়ের
 অধীনে কাজ করছে।  সংস্থাটির প্রধান নির্বাহী হচ্ছেন চেয়ারম্যান,যিনি সংস্থার বিধি দ্বারা এবং সরকারের নির্দেশনা অনুযায়ী কাজ করে থাকেন।

## কার্যক্রম
* ১) মোটরযান কার্যক্রম নিয়ন্ত্রণ, পারমিট প্রদান, বাস ও ট্রাকের ভাড়া নির্ধারণ করে সড়ক পরিবহন নিয়ন্ত্রণ করা। 
* ২)  ড্রাইভিং লাইসেন্স, ফিটনেস সার্টিফিকেট, রেজিস্ট্রেশন সার্টিফিকেট ও প্রশিক্ষক লাইসেন্স প্রদানের মত নিয়মিত কর্ম।
* ৩) মোটরগাড়ি নিবন্ধীকরণ পরীক্ষা।
* ৪) নিরাপদ ড্রাইভিং এবং ট্রাফিক প্রবিধান সংক্রান্ত তথ্য প্রদানের জন্য কর্মশালা সেমিনার আয়োজন এবং পরিচালনা।
* ৫) নিরাপদ সড়ক পরিবহন এবং ট্রাফিক সিস্টেমের ধারণা এবং পদ্ধতি উন্নয়নের জন্য গবেষণা ও উন্নয়ন সাধন।

## সেবা সমুহ
* গাড়ির নিবন্ধন প্রদান
* ফিটনেস ও ট্যাক্স টোকেন প্রদান
* রুট পারমিট প্রদান
* গাড়ীর নাম্বার প্লেট প্রদান
* ড্রাইভিং লাইসেন্স প্রদান

## তথ্যসূত্র

## আরও দেখুন
* বাংলাদেশ টেলিযোগাযোগ নিয়ন্ত্রণ কমিশন
* যোগাযোগ মন্ত্রণালয়, বাংলাদেশ সরকার
* সড়ক ও জনপথ বিভাগ, যোগাযোগ মন্ত্রণালয় 

## বহিঃসংযোগ
* বাংলাদেশ সড়ক পরিবহন কর্তৃপক্ষের ওয়েবসাইট

বিষয়শ্রেণী:বাংলাদেশের সড়ক পরিবহন
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮৭-এ প্রতিষ্ঠিত সরকারি সংস্থা
বিষয়শ্রেণী:১৯৮৭-এ বাংলাদেশে প্রতিষ্ঠিত
গ্যালিপলি

**গ্যালিপলি** উপদ্বীপ  (ইংরেজি: Gallipoli, তুর্কি: Gelibolu Yarımadası; গ্রীক: Καλλίπολη অর্থঃ "সুন্দর শহর") তুরস্কের ইউরোপীয় অংশে অবস্থিত একটি এলাকা। এর পশ্চিমে এজিয়ান সাগর এবং পূর্বে দার্দানেল্লেস। গ্যালিপলি শব্দটি গ্রীক শব্দ *কাল্লিপলিস* থেকে এসেছে। যার অর্থ সুন্দর শহর।  প্রাচীন কালে এই অঞ্চল থ্যারাসিয়ান চেরসোনেস নামে পরিচিত ছিলো। (লাতিন: Chersonesus Thracica, গ্রীক: Θρακική Χερσόνησος)।

হেলেসপন্ট (বর্তমান নাম দার্দানেল্লেস) এবং মেলাস উপসাগর (বর্তমান নাম সারস উপসাগর) এর মাঝে উপদ্বীপ অঞ্চল দক্ষিণ-পশ্চিমে বিস্তৃত ছিলো। আগোরা নামক স্থানে মোটা প্রাচীর দ্বারা এই অঞ্চল সুরক্ষিত ছিলো।  দেয়ালটি ৬.৫ কি.মি. প্রশস্ত ছিলো এবং লম্বা ছিলো ৭৭.৫ কি.মি.। ১৯১৫ সালে প্রথম বিশ্বযুদ্ধ চলাকালে মিত্রবাহিনী গ্যালিপলিতে বেশ কিছু ব্যর্থ আক্রমণ পরিচালনা করে।

## আরও দেখুন
* গ্যালিপলির যুদ্ধ
* চানাক্কালে ১৯১৫

## তথ্যসূত্র

বিষয়শ্রেণী:তুরস্ক
বিষয়শ্রেণী:থ্রেসের ভূগোল
বিষয়শ্রেণী:তুরস্কের উপদ্বীপ
বৃষ্টির দেবতা

**বৃষ্টির দেবতা** যিনি বৃষ্টি নিয়ন্ত্রণ করেন। হিন্দু ধর্মের মত বহু দেবতাবাদী ধর্মগুলো বৃষ্টির দেবতা বিশ্বাস করে। বৃষ্টি দেবতা পৃথিবীতে বৃষ্টিকে নিয়ন্ত্রণ করেন।

## বিভিন্ন ধর্মে বৃষ্টির দেবতা
* মেসোআমেরিকার ধর্মেঃ
** চাক - মায়া ধর্মে,
*** তলালোক - আজটেক এবং নাহুয়া ধর্মে
** কোসিজো - জাপটেক ধর্মে
** ট্রিপেমে কুরিক্যাওরি - পুরহেপেছা ধর্মে
** জাহুই - মিক্সটেক ধর্মে
** মুয়ে - অটোমি ধর্মে
** জাগুয়ার - অলমেক ধর্মে
* চীনে
** ইউ শি

* প্রাচীন হাওয়াই
** লোনো(তিনি উর্বরতারও দেবী ছিলেন)
*ভারতবর্ষ
** ইন্দ্র - হিন্দু ধর্ম
* উত্তর আমেরিকা
** ইউট্টোইরে - ডে'নে ধর্ম
** আশিয়াক - গ্রীনল্যান্ড  এবং কানাডার ইনুইট ধর্মে
** শোটোকুনুনগাওয়া - হোপি জনগণ
** টো নেইনিলিই - নাভাজো জনগণ
* দক্ষিণ আমেরিকা
** এস্কেতেউয়ারহা - চামাকোকো ধর্ম
* মধ্য প্রাচ্যের বৃষ্টির দেবতা
** বা'ল - প্রাচীন প্রকৃতি পূজারীদের বৃষ্টির দেবতা।

## তথ্য উৎস

বিষয়শ্রেণী:ধর্ম
বিষয়শ্রেণী:দেবতা
য়ে-শেস-থার-'দোদ

**য়ে-শেস-থার-'দোদ** () (১৭৫৬-১৮৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
য়ে-শেস-থার-'দোদ ১৭৫৬ খ্রিষ্টাব্দে মধ্য তিব্বতের কোংপো অঞ্চলের সে-বা-স্গাং () নামক স্থানে জন্মগ্রহণ করেন। তার পিতার নাম ছিল স্গ্রোন-মা-দার-র্গ্যাস () এবং মাতার নাম ছিল ব্সোদ-নাম্স-দ্পাল-'দ্জোম ()। দশ বছর বয়সে তিনি 'ব্রু-লা () বৌদ্ধ আশ্রমে স্কাল-ব্জাং-ব্ক্রা-শিস () নামক এক বৌদ্ধ ভিক্ষুর নিকট শিক্ষালাভ শুরু করেন। তেরো বছর বয়সে 'দুল-'দ্জিন-দ্পাল-'ব্যোর-ব্জাং-পো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি সে-রা বৌদ্ধবিহার বিশ্ববিদ্যালয়ে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পা, স্ব্যিন-পা-ছোস-ব্জাং (), কোং-পো-য়ে-শেস-রাব-'ফেল () প্রভৃতি বৌদ্ধ পণ্ডিতদের নিকট শিক্ষালাভ করেন। ছাব্বিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ শেষ করে একচল্লিশ বছর বয়সে এই বিহারের প্রধানের দায়িত্ব লাভ করেন। একষট্টি বছর বয়সে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব গ্রহণ করেন। ১৮২৮ খ্রিষ্টাব্দে তিনি দ্গা'-ল্দান বৌদ্ধবিহারের একাত্তরতম প্রধানের দায়িত্ব লাভ করেন এবং দুই বছর এই পদে থাকার পর তার মৃত্যু হয়।

## তথ্যসূত্র

 

বিষয়শ্রেণী:১৭৫৬-এ জন্ম
বিষয়শ্রেণী:১৮৩০-এ মৃত্যু
বিষয়শ্রেণী:গানদেন ত্রিপা
বাআল

**বাআল** (হিব্রু בַּעַל) উত্তর-পশ্চিমের সেমিটিক ঈশ্বর এবং শব্দটির অর্থ প্রভু। ঐতিহাসিক পূর্ব-ভূমধ্যসাগরীয় অঞ্চল এবং এশিয়া মাইনরের বিস্তৃত এলাকায় শহরসমূহের রক্ষক দেবতাদেরকে বাআল নামে সম্বোধন করা হত। বাআল উপাসকগণ বাআলাইত নামে পরিচিত ছিলো।

কিছু লিপি থেকে জানা যায় প্রাচীন আরব দেবতা হাদাদকে বাআল নামে সম্বোধন করা হত। হাদাদ ছিলেন বজ্রপাত, উর্বরতা, কৃষি এবং স্বর্গের দেবতা। কিন্তু সেই সময়ে শুধু মাত্র ধর্মযাজকগণ তার পবিত্র নাম উচ্চারণের অনুমতি পেতেন। সেজন্য জনসাধারণ তাকে বাআল নামে সম্বোধন করত।

*এছাড়াও এটিকে জন্মের সাথে সংশ্লিষ্ট দেবতাগণের মদ্ধ্যে অন্যতম মনে করা হয়ে থাকে* ।

## নামকরণ

বাআল (বেত-আইন-লামেধ, হিব্রু בַּעַל / בָּעַל, আরবী بعل) একটি সেমিটিক শব্দ যার অর্থ প্রভু, শাসক, মালিক (পুরুষ), রক্ষক, স্বামী। বাআল শব্দ দ্বারা পশ্চিম সেমিটিক অঞ্চলে আবহাওয়ার দেবতা(বৃষ্টির দেবতা)কে সম্বোধন করা হত। হিব্রুতে বাআল শব্দের অর্থ স্বামী বা মালিক এবং এটি ক্রিয়াপদ সম্পর্কিত শব্দ। হিব্রু বাগধারায় বাআল শব্দটি বহুল ব্যবহৃত হয়। এর দ্বারা একজনের মাঝে একাধিক গুনের সন্নিবেশকে বোঝানো হয়। বাআল এর স্ত্রী লিঙ্গ হচ্ছে বাআলাহ (হিব্রু בַּעֲלָה, আরবী بعلـة)। বাআলাহ অর্থ মালিক (স্ত্রী), বউ।

## আল কোরআনে

 
সুরা সাফফাতের ১২৫ নম্বর আয়াতে বলা হয়েছে হযরত ইলিয়াস  [ইলিজাহ] কে তার লোকদেরকে বাআল এর পূজা পরিত্যাগ করে সত্যিকারের সৃষ্টিকর্তার উপাসনা করার উপদেশ দিয়েছেন। *তোমরা কি বাআলকে ডাকো এবং পরিত্যাগ করো শ্রেষ্ঠ ও সর্বোত্তম স্রষ্টা আল্লাহকে*-আয়াত ১২৫, সুরা সাফফাত, আল কোরআন 

## ইহুদি ধর্মে
বাইবেলের বর্ণনা মতে মূসার প্রথম খলিফা ইউশা বিন নূনের মৃত্যুর পরপরই বনী ইসরাঈলের মধ্যে এ নৈতিক ও ধর্মীয় অবক্ষয়ের সূচনা হয়ে গিয়েছিল। একেশ্বরবাদী মূসা (মোজেস) এর অনুসারীগণ বাআলের পূজা শুরু করে।

*ইসরাইল সন্তানগণ সদাপ্রভুর দৃষ্টিতে যাহা মন্দ, তাহাই করিতে লাগিল; এবং বাল দেবগনের সেবা করিতে লাগিল।-------তাহারা সদাপ্রভুকে ত্যাগ করিয়া বাল দেবের ও অষ্টারেৎ দেবীদের সেবা করিত।* (বিচারকর্তৃগণ ২: ১১-১৩)

*ইসরাইল-সন্তানগণ কানানীয়, হিত্তীয়, ইমোরীয়, পরিযীয়, হিব্বীয় ও যিবূযীয়গণের মধ্যে বসতি করিল; আর তাহারা তাহাদের কন্যাগণকে বিবাহ করিত, তাহাদের পুত্রগণের সহিত আপন আপন কন্যাদের বিবাহ দিত ও তাহাদের দেবগণের সেবা করিত।*( বিচারকর্তৃগণ ৩: ৫-৬ )

সে সময় ইসরাইলিদের মধ্যে বাআল পূজার এত বেশি প্রচলন হয়ে পড়েছিল যে, বাইবেলের বর্ণনা মতে তাদের একটি জনপদে প্রকাশ্যে বা’আলের যজ্ঞবেদী নির্মিত হয়েছিল এবং সেখানে বলিদান করা হতো। একেশ্বরবাদে অনুগত জনৈক ইসরাইলি এটা সহ্য করতে না পেরে রাতের আঁধারে চুপিচুপি যজ্ঞবেদীটি ভেঙে ফেললো। পরদিন জনতার একটি বিরাট সমাবেশ অনুষ্ঠিত হলো। তারা উচ্ছেদকারী ব্যক্তির হত্যার দাবী করতে লাগলো। (বিচারকর্তৃগণ ৬: ২৫-৩২) শেষ পর্যন্ত এ অবস্থার পরিসমাপ্তি ঘটালেন সামুয়েল (সামায়েল), তালূত এবং দাউদ (ডেভিদ) ও সুলাইমান (সোলেমান)। তারা কেবল বনী ইসরাঈলেরই সংস্কার করলেন না, নিজেদের রাজ্যেও শিরক ও মূর্তিপূজা নির্মূল করলেন। কিন্তু সুলাইমানের মৃত্যুর পর বাআল পূজা আবার মাথাচাড়া দিয়ে উঠলো এবং বিশেষ করে উত্তর ফিলিস্তিন যেখানে এখন ইসরাইল রাষ্ট্র অবস্থিত, বাআল পূজার ব্যাপক প্রচলন শুরু হলো।

## তথ্যসূত্র

বিষয়শ্রেণী:পশ্চিম সেমিটীয় দেবতা
বিষয়শ্রেণী:হিব্রু বাইবেলে উল্লেখিত ঈশ্বর
বিষয়শ্রেণী:অভিজাত উপাধি
বিষয়শ্রেণী:ইহুদিধর্মে ঈশ্বরের নাম
বিষয়শ্রেণী:প্রাচীন ইস্রায়েল ও যিহূদার ধর্ম
গুণবতী ডিগ্রী কলেজ

ডান|থাম্ব|316x316পিক্সেল|গুণবতী ডিগ্রী কলেজের নতুন প্রশাসনিক ভবন
ডান|থাম্ব|316x316পিক্সেল|গুণবতী ডিগ্রী কলেজের শহীদ মিনার

**গুণবতী ডিগ্রী কলেজ** বাংলাদেশের কুমিল্লা জেলার চৌদ্দগ্রাম উপজেলার গুণবতী ইউনিয়নে অবস্থিত একটি স্নাতক পর্যায়ের কলেজ। কলেজটির উচ্চমাধ্যমিক স্তরটি মাধ্যমিক ও উচ্চমাধ্যমিক শিক্ষাবোর্ড, কুমিল্লা এবং স্নাতক স্তরটি জাতীয় বিশ্ববিদ্যালয়-এর অধিভুক্ত।

## ইতিহাস
১৯৬৮ খ্রিষ্টাব্দের ১ জুলাই  গুণবতী কলেজ প্রতিষ্ঠিত হয়। এই কলেজ প্রতিষ্ঠা করেন অধ্যক্ষ সৈয়দ লুৎফর রহমান।

## শিক্ষা কার্যক্রম
গুণবতী ডিগ্রী কলেজে কুমিল্লা শিক্ষা বোর্ডের অধীনে উচ্চ মাধ্যমিক শাখা এবং জাতীয় বিশ্ববিদ্যালয়ের অধীনে স্নাতক (পাস) কোর্সে বিএ, বিবিএস, বিএসএস ও বিএসসি কোর্সে শিক্ষা কার্যক্রম পরিচালিত হয়।

**উচ্চ মাধ্যমিক**

গুণবতী ডিগ্রী কলেজে এইচএসসি বা উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখায় পাঠদান করা হয়।

## সহশিক্ষা কর্মসূচী
* স্কাউটিং
* খেলাধুলা (অ্যাথলেটিক্স, ক্রিকেটও ফুটবল)
* বিতর্ক
* সাংস্কৃতিক অনুষ্ঠান
* শিক্ষা সফর ইত্যাদি

## ইউনিফরম
গুণবতী ডিগ্রী কলেজের নির্দিষ্ট ইউনিফরম হল আকাশী রঙের শার্ট ও কালো প্যান্ট। শার্ট ফুল হাতা বা হাফ হাতা দুটোই গ্রহণযোগ্য। শার্টের ডান হাতায় কলেজের মনোগ্রামযুক্ত ব্যাজ থাকা আবশ্যক

## অবকাঠামো
গুণবতী ডিগ্রী কলেজ ১৯৬৮ সালে প্রতিষ্ঠিত হলেও কলেজটি এখনও অনুন্নত। কলেজে প্রয়োজনীয় অবকাঠামো ব্যবস্থা নেই। অপর্যাপ্ততার মধ্যে সবচেয়ে উল্লেখযোগ্য হল শ্রেণী কক্ষের স্বল্পতা।

### কলেজ ভবন

*২টি দ্বিতল ভবন 
*৪ তলা বিশিষ্ট প্রশাসনিক ভবন 
*২টি একতলা ভবন  
*৩টি আধাপাকা টিনশেড ঘর  
*১২টি শ্রেণী কক্ষ 
*৪ হাজার বই বিশিষ্ট ১টি লাইব্রেরী
*১ টি ল্যাব ভবন

## আরও দেখুন
* বাংলাদেশের কলেজের তালিকা

## তথ্যসূত্র

বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা জেলায় জাতীয় বিশ্ববিদ্যালয় অধিভুক্ত কলেজ

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
হাদাদ

**হাদাদ** উত্তর সেমিটিক অঞ্চলে ঝড় এবং বৃষ্টির দেবতা ছিলেন। আশারীয়-ব্যবিলনীয় অঞ্চলে তিনি আদাদ নামে পরিচিত ছিলেন। হাদাদকে *পিদার*, *বাআল-জেফন* অথবা শুধুমাত্র বাআল নামেও ডাকা হতো। যদিও বাআল নামে একাধিক ঈশ্বরকে সম্বোধন করা হত। হাদাদের বাহন হচ্ছে ষাঁড়। তাকে সবসময় দাঁড়িসহ কল্পণা করা হত। তার একহাতে সবসময় বজ্রাধার থাকতো। হাদাদকে ইন্দো-ইউরোপীয় নাসিতে হিট্টি দেবতা টেশুব, মিশরীর দেবতা সেত, গ্রীক দেবতা জিউস এবং রোমান দেবতা জুপিটার এর সাথে তুলনা করা হয়।

## তথ্য উৎস

বিষয়শ্রেণী:পশ্চিম সেমিটীয় দেবতা
বিষয়শ্রেণী:ধর্ম
বিষয়শ্রেণী:মেসোপটেমীয় দেবতা
বিষয়শ্রেণী:পূর্ব-ভূমধ্যসাগরীয় পুরাণ
ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো

**ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো** () (১৭৯২-১৮৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮২০ থেকে ১৮৪৪ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।

## সংক্ষিপ্ত জীবনী
ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের চো-নে () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি প্রথমে সে-রা বৌদ্ধবিহার বিশ্ববিদ্যালয়ে ও পরবর্তীকালে গ্যুতো তন্ত্র মহাবিদ্যালয়ে শিক্ষালাভ করেন। ১৮২০ খ্রিষ্টাব্দে তিনি তিব্বতের রাজপ্রতিনিধি পদে নিযুক্ত হন এবং দশম দলাই লামাকে অধিষ্ঠিত করে তার শিক্ষকের দায়িত্ব পালন করেন। ১৮২৩ খ্রিষ্টাব্দ থেকে পরবর্তী সাত বছর তিনি মধ্য তিব্বতের কৃষিপণ্যের দেখাশোনা করেন। ১৮৩৭ খ্রিষ্টাব্দে তিনি দ্গা'-ল্দান বৌদ্ধবিহারের তিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি ঙ্গাগ-দ্বাং-ত্শুল-খ্রিম্স প্রতিষ্ঠিত ত্শে-স্মোন-গ্লিং বৌদ্ধবিহারে একটি মহাবিদ্যালয় স্থাপন করেন। ১৮৪১ খ্রিষ্টাব্দে তিনি একাদশ দলাই লামাকে চিহ্নিত করেন ও পরের বছর তাকে অধিষ্ঠিত করেন। ১৮৪৪ খ্রিষ্টাব্দে তার সঙ্গে তিব্বতের সপ্তম পাঞ্চেন লামা সহ অভিজাত সম্প্রদায় ও আম্বান নামক চিং সাম্রাজ্যের প্রতিনিধিদের সঙ্গে বিবাদের সূত্রপাত ঘটে। দ্রেপুং বৌদ্ধবিহারের সম্পত্তির ব্যাপারে তার সঙ্গে য়ে-শেস-ব্স্তান-পা'ই-র্গ্যাল-ম্ত্শান () নামক চতুর্থ ল্চাং-স্ক্যা হো-থোগ-থু () উপাধিধারী লামার সাথে বিরোধ ঘটে। এই পরিপ্রেক্ষিতে তার বিরুদ্ধে আর্থিক তছরুপের অভিযোগ এনে তাকে তিব্বতের রাজপ্রতিনিধি পদ থেকে সরিয়ে দেওয়া হয় ও তার সমস্ত সম্পত্তি বাজেয়াপ্ত করে নেওয়া হয়। এরপর তিনি তার জন্মস্থান চো-নেতে ফিরে আসেন ও জীবনের শেষ কুড়ি বছর স্থানীয় বিহারে বসবাস করেন।

## তথ্যসূত্র

## আরো পড়ুন
* Petech, Luciano. 1959. "The Dalai Lamas and Regents of Tibet: A Chronological Study." T'oung Pao 47, pp.&nbsp;369–394.
* Shakabpa, Tsepon. 1967. Tibet: A Political History. New Haven: Yale University Press.

  

   

বিষয়শ্রেণী:১৭৯২-এ জন্ম
বিষয়শ্রেণী:১৮৬৪-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:ত্শেমোনলিং রিনপোছে
বিষয়শ্রেণী:তিব্বতের রাজপ্রতিনিধি
ব্লো-ব্জাং-ল্হুন-গ্রুব

**ব্লো-ব্জাং-ল্হুন-গ্রুব** () (১৭৮২-১৮৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়াত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্লো-ব্জাং-ল্হুন-গ্রুব ১৭৮২ খ্রিষ্টাব্দে তিব্বতের র্গ্যাল-রোং-ত্শা-খো-ম্ছোগ-র্ত্সে () নামক স্থানে জন্মগ্রহণ করেন। তার পিতার নাম ছিল দ্কা'-থুব () এবং ক্লু-স্মান ()। জন্মের পর তার নাম রাখা হয় দ্কা'-থুব-'বুম ()। প্রথম জীবনে তিনি ত্শাং-গ্নাস () নামক একটি বৌদ্ধবিহারে র্ন্যিং-মা ও বোন ধর্মের শিক্ষাগ্রহণ করেন। তার পিতার সঙ্গে বোন-লোগ-স্তো-বু-দোন-গ্রুব () নামক এক ব্যক্তির সঙ্গে কোন বিষয়ে বিবাদের কারণে তার পিতাকে তা-রো-র্দো-র্জে-র্গ্যাল () নামক স্থানীয় শাসক গ্রেপ্তার করলে তিনি বিহারের শিক্ষা ছেড়ে দিয়ে পরিচারকের কাজ নিতে বাধ্য হন। ষোল বছর বয়সে সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন এবং এই বিহারে ম্খান-জুর-ব্লো-ব্জাং-থুব্স-র্জে () নামক এক বৌদ্ধ ভিক্ষু তাকে শিক্ষার্থীর শপথ প্রদান করেন। এই সময় র্গ্যাল-রোং-ব্জোদ-পা-ল্হুন-গ্রুব () এবং গ্রাগ্স-পা-ম্খাস-গ্রুব () নামক দুই বৌদ্ধ ভিক্ষু তার উল্লেখযোগ্য শিক্ষক ছিলেন। ১৮০২ খ্রিষ্টাব্দে অষ্টম দলাই লামা তাকে ভিক্ষুর শপথ প্রদান করেন। ১৮৩০ খ্রিষ্টাব্দে তিনি গ্যুমে তন্ত্র মহাবিদ্যালয় এবং ১৮৩৭ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৪৩ খ্রিষ্টাব্দে তিনি দ্গা'-ল্দান বৌদ্ধবিহারের চুয়াত্তরতম প্রধান হিসেবে নির্বাচিত হন এবং পাঁচ বছর এই পদে থাকেন। এই সময় তিনি একাদশ দলাই লামার শিক্ষক হিসেবে নিযুক্ত হন।

## তথ্যসূত্র

  

বিষয়শ্রেণী:১৭৮২-এ জন্ম
বিষয়শ্রেণী:১৮৪৭-এ মৃত্যু
বিষয়শ্রেণী:গানদেন ত্রিপা
রামনগর ইউনিয়ন, যশোর সদর

**রামনগর ইউনিয়ন** বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন। যশোর শহরের মুড়লী মোড়ের পর এই ইউনিয়নের অবস্থান। এই ইউনিয়নের মধ্য দিয়ে ঢাকা-খুলনা জাতীয় মহাসড়ক 'এন৭ (বাংলাদেশ)' গিয়েছে এবং এর পাশ দিয়ে প্রবাহিত হয়েছে ভৈরব নদী।

## ইতিহাস
## নামকরণ
এই ইউনিয়নের প্রাতিষ্ঠানিক(অফিসিয়াল) নাম '১১নং ইসলামনগর ইউনিয়ন পরিষদ'।

## ইউনিয়ন পরিষদ
ইসলামনগর ইউনিয়ন পরিষদ এর বর্তমান চেয়ারম্যান এর নাম ”মাহমুদ হাসান লাইফ”।

## প্রশাসনিক এলাকা
৯ওয়ার্ড কী কী
এই ইউনিয়নে গ্রামের সংখ্যা ১৬ টি ও ৯ টি ওয়ার্ড। মৌজার সংখ্যা ১৪টি। আয়তন - ২০.৮২ বর্গ কি:মি:।

গ্রাম সমূহের নাম  
* মোবারককাটি 
* মুড়লী 
* কাজীপুর 
* রামনগর 
* শাহাবটী 
* ভাটপাড়া 
* তোলাগোল্দারপাড়া 
* পান্তাপাড়া 
* বাহিরমল্লিক 
* কামালপুর 
* খরিচাডাঙ্গা 
* বাজুয়াডাঙ্গা 
* ডহরসিংগা
* সিরাজসিংগা
* চৈাঘাটা

## যোগাযোগের ব্যবস্থা

## শিক্ষা
## ধর্মীয় প্রতিষ্ঠান
## সংগঠন
## দর্শনীয় স্থান
## তথ্যসূত্র

## বহিঃসংযোগ
*

ইসলামনগর ইউনিয়ন, যশোর সদর
আবু উবাইদা ইবনুল জাররাহ

**আবু উবাইদা আমর ইবনে আবদিল্লাহ ইবনুল জাররাহ** (৫৮১-৬৩৮) () **আবু উবাইদা ইবনুল জাররাহ** বলে অধিক পরিচিত, ছিলেন মুহাম্মদ (সা.) এর একজন সাহাবী।  খলিফা উমর ইবনুল খাত্তাবের সময় তিনি রাশিদুন সেনাবাহিনীর একজন সেনাপতি ছিলেন। 

## প্রাথমিক জীবন
আবু উবাইদা ৫৮৩ সালে বণিক আবদুল্লাহ ইবনুল জাররাহর ঘরে জন্মগ্রহণ করেন। তিনি কুরাইশের বনু আল হারিস ইবনে ফিহর (বালহারিস নামেও পরিচিত ছিল) গোত্রের সদস্য ছিলেন। গোত্রটি মক্কার নীচের অংশে বসতি স্থাপন করেছিল, যা ছিল হেজাজের (পশ্চিম আরব) শহর এবং কুরাইশদের আবাসস্থল। প্রাক-ইসলামী যুগে (৬২০-এর দশকের পূর্বে) বালহারিসরের মুতাইয়াবুন গোষ্ঠীর বনু আবদ মানাফের (ইসলামী নবী মুহাম্মদের পৈতৃক বংশ) সাথে বনু আবদুল দারের নেতৃত্বাধীন অন্যান্য কুরাইশি গোত্রের বিরুদ্ধে জোটবদ্ধ ছিল। আবু উবাইদার পিতা আবদুল্লাহ ষষ্ঠ শতাব্দীর শেষের দিকে হাওয়াজিন যাযাবরদের বিরুদ্ধে ফিজার যুদ্ধে কুরাইশদের প্রধানদের মধ্যে ছিলেন। তার মাও ছিলেন একজন কুরাইশি।

ইসলাম গ্রহণের পূর্বেও তিনি অন্যতম অভিজাত কুরাইশ বলে গণ্য হতেন। তার অমায়িকতা ও সাহসিকতার জন্য তিনি খ্যাত ছিলেন।

## ইসলাম গ্রহণ
হযরত মুহাম্মদ ইসলাম প্রচারের শুরুতে নিজের কাছের সঙ্গীদের প্রথম ইসলাম গ্রহণের আহ্বান জানান। এসময় আবু উবাইদা ইসলাম গ্রহণ করেন।

## আবিসিনিয়ায় হিজরত
প্রথমদিকের অন্যান্য মুসলিমদের মতো আবু উবাইদাও অপমান ও নির্যাতন ভোগ করেন। প্রথমবার আবিসিনিয়ায় হিজরতের পর মক্কার মুসলিমদের উপর নির্যাতনের মাত্রা বৃদ্ধি পায়। আবু উবাইদা তার গোত্রের একমাত্র ইসলাম গ্রহণকারী ব্যক্তি ছিলেন। রসূলুল্লাহ্ মুহাম্মদ বাকি মুসলিমদের আবিসিনিয়ায় হিজরত করতে বলেন। এসময় ৮৩ জন পুরুষ ও ২০ জন নারীর একটি দলের সাথে আবু উবাইদা হিজরত করেন।

## মদিনায় হিজরত
৬২২ সালে রসূলু্ল্লাহ্ মুহাম্মদ মদিনায় হিজরত করেন। আবু উবাইদাও এরপর মদিনায় আসেন। মুহাম্মদ প্রত্যেক মুহাজির মুসলিমকে মদিনার বাসিন্দা আনসারদের একজনের সাথে ভ্রাতৃত্বের বন্ধনে আবদ্ধ করেন। আবু উবাইদার সাথে মুয়াজ ইবনে জাবাল ভ্রাতৃত্বের বন্ধনে আবদ্ধ হন। মদিনা আক্রমণের জন্য কুরাইশরা সেনাবাহিনী গঠনের আগ পর্যন্ত মদিনায় মুসলিমরা শান্তিতে অবস্থান করতে থাকে। বদর যুদ্ধে আবু উবাইদা তাঁর কাফির পিতাকে নিজ হাতে হত্যা করেছিলেন।  রাসুল (সা.) তাঁর বিষয়ে বলেছেন, 

"আমি তাঁর (আবু উবাইদা) মতো সুন্দর ফোকলা দাঁতের ব্যক্তি আর দেখিনি "।

**<big>মৃত্যু</big>** 

তিনি ৬৩৯ খ্রিস্টাব্দে "প্লেগ" রোগে আক্রান্ত হয়ে ইন্তিকাল করেন।

## আরও দেখুন
* আলি ইবনে আবি তালিব
* তালহা ইবনে উবাইদিল্লাহ
* সাদ ইবনে আবি ওয়াক্কাস
* জুবায়ের ইবনুল আওয়াম
* আবদুর রহমান ইবনে আউফ
* সাইদ বিন জায়েদ

## তথ্যসূত্র

## বহিঃসংযোগ
* www.youngmuslims.ca
* Abu Ubaidah 

বিষয়শ্রেণী:পুরুষ সাহাবা
বিষয়শ্রেণী:৫৮১-এ জন্ম
বিষয়শ্রেণী:৬৩৯-এ মৃত্যু
বিষয়শ্রেণী:৭ম শতাব্দীতে প্লেগ (রোগে) মৃত্যু
বিষয়শ্রেণী:ইসলাম গ্রহণকারী ব্যক্তি
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৫৮৩-এ জন্ম
বিষয়শ্রেণী:কুরাইশ
বিষয়শ্রেণী:হাদিস বর্ণনাকারী সাহাবা
রোজ বোল (ক্রিকেট মাঠ)

**দ্য রোজ বোল** ইংল্যান্ডের হ্যাম্পশায়ার কাউন্টির ওয়েস্ট এন্ডে অবস্থিত একটি ক্রিকেট মাঠ। ব্যবসায়িক প্রচারস্বত্ত্বের কারণে স্টেডিয়ামটি **এজিয়াস বোল** নামে পরিচিত। হ্যাম্পশায়ার কাউন্টি ক্রিকেট ক্লাবের প্রধান অনুশীলনী মাঠ এটি। দলটি ২০০১ সাল থেকে এ মাঠ খেলে আসছে। ১৮৮৫ সালের সাউদাম্পটনের কাউন্টি গ্রাউন্ড থেকে স্থানান্তরিত হয়ে হ্যাম্পশায়ার দল এ মাঠ নির্মাণ করে। ৯-১১ মে, ২০০১ তারিখে ওরচেস্টারশায়ারের বিপক্ষে এখানে প্রথমবারের মতো প্রথম-শ্রেণীর ক্রিকেটে অংশগ্রহণ করে হ্যাম্পশায়ার দল। এতে স্বাগতিক দলটি ১২৪ রানের ব্যবধানে জয়ী হয়েছিল। এরপর থেকেই একদিনের আন্তর্জাতিকসহ আন্তর্জাতিক ক্রিকেট খেলা নিয়মিতভাবে অনুষ্ঠিত হচ্ছে। তন্মধ্যে ২০০৪ সালের চ্যাম্পিয়ন্স ট্রফি প্রতিযোগিতার বেশ কয়েকটি খেলা আয়োজনের দায়িত্ব পায় রোজ বোল কর্তৃপক্ষ। দুইটি টুয়েন্টি২০ আন্তর্জাতিক খেলাও অনুষ্ঠিত হয়েছে এখানে। ২০১১ সালে ইংল্যান্ড বনাম শ্রীলঙ্কার মধ্যকার টেস্ট খেলা অনুষ্ঠিত হয়।

## রেকর্ডসমূহ
### টেস্ট
* **সর্বোচ্চ দলীয় সংগ্রহ:** ৩৭৭  ব , ২০১১
* **সর্বনিম্ন দলীয় সংগ্রহ:** ১৮৪  ব , ২০১১
* **সর্বোচ্চ ব্যক্তিগত ইনিংস:** ১১৯* ইয়ান বেল,  ব , ২০১১
* **ইনিংসে সেরা বোলিং:** ৬/৪৮ ক্রিস ট্রেমলেট  ব , ২০১১
* **খেলায় সেরা বোলিং:** ৭/১১৪ ক্রিস ট্রেমলেট  ব , ২০১১

### একদিনের আন্তর্জাতিক
* **সর্বোচ্চ দলীয় সংগ্রহ:** ৩৫৯/৩  ব , ২০১৩
* **সর্বনিম্ন দলীয় সংগ্রহ:** ৬৫ (২৪ ওভার)  ব , ২০০৪
* **সর্বোচ্চ ব্যক্তিগত ইনিংস:** ১৮৯* মার্টিন গাপ্টিল  ব , ২০১৩
* **ইনিংসে সেরা বোলিং:** ৫/২৯ মারভিন ডিলন  ব , ২০০৪

### টুয়েন্টি২০ আন্তর্জাতিক
* **সর্বোচ্চ দলীয় সংগ্রহ:** ২৪৮/৬ (২০ ওভার)  ব , ২০১৩
* **সর্বনিম্ন দলীয় সংগ্রহ:** ৭৮ (১৪.৩ ওভার)  ব , ২০০৫
* **সর্বোচ্চ ব্যক্তিগত ইনিংস:** ১৫৬ অ্যারন ফিঞ্চ  ব , ২০১৩
* **ইনিংসে সেরা বোলিং:** ৪/২২ পল কলিংউড  ব , ২০০৫

## তথ্যসূত্র

## আরও দেখুন
* স্টেডিয়াম
* মারভিন ডিলন
* ইংল্যান্ড ক্রিকেট দল
* টেস্ট ক্রিকেট মাঠের তালিকা
* ২০১৪ ভারত ক্রিকেট দলের ইংল্যান্ড সফর

## আরও পড়ুন
*
*

## বহিঃসংযোগ

*
*The Ageas Bowl at ESPNcricinfo
*The Ageas Bowl at CricketArchive

বিষয়শ্রেণী:হ্যাম্পশায়ার কাউন্টি ক্রিকেট ক্লাব
বিষয়শ্রেণী:ইংল্যান্ডের টেস্ট ক্রিকেট মাঠ
বিষয়শ্রেণী:হ্যাম্পশায়ারে ক্রিকেট মাঠ
ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো

**ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো** () (১৮১১-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁচাত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো ১৮১১ খ্রিষ্টাব্দে তিব্বতের গ্লিং-ত্শাং () নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল গ্রোল-মা ()। শৈশবে তাকে ব্লো-ব্জাং-ব্স্তান-পা'ই-র্গ্যাল-ম্ত্শান () নামক তৃতীয় লিং রিনপোছে উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৪৭ খ্রিষ্টাব্দে তিনি দ্গা'-ল্দান বৌদ্ধবিহারের পঁচাত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি একাদশ দলাই লামার শিক্ষক হিসেবে নিযুক্ত হন।

## তথ্যসূত্র

   

বিষয়শ্রেণী:১৮১১-এ জন্ম
বিষয়শ্রেণী:১৮৫৫-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:লিং রিনপোছে
ব্লো-ব্জাং-ম্খ্যেন-রাব-দ্বাং-ফ্যুগ

**ব্লো-ব্জাং-ম্খ্যেন-রাব-দ্বাং-ফ্যুগ** () (মৃত্যু-১৮৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন।

## সংক্ষিপ্ত জীবনী
ব্লো-ব্জাং-ম্খ্যেন-রাব-দ্বাং-ফ্যুগ তিব্বতের খাম্স অঞ্চলের গ্যেলরোং নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৩ খ্রিষ্টাব্দে তিনি দ্গা'-ল্দান বৌদ্ধবিহারের ছিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন। ১৮৬৫ খ্রিষ্টাব্দে তৎকালীন চিং সম্রাট তাকে *নমিনহান* উপাধি প্রদান করেন। কিন্তু এই সময় তাকে বেশ কিছু বিরোধিতার সম্মুখীন হতে হয়। দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগের কর্তৃত্বের অবসানের জন্য সচেষ্ট হন। তার এই প্রচেষ্টার ফলে তিব্বত সরকারের এক মন্ত্রী খুন হয়ে যান। কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়।

## তথ্যসূত্র

## আরো পড়ুন
*Petech, Luciano. 1959. "The Dalai Lamas and Regents of Tibet: A Chronological Study." T'oung Pao 47, pp.&nbsp;369–394.

   

   

বিষয়শ্রেণী:১৮৭২-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:তাগদ্রাগ রিনপোছে
বিষয়শ্রেণী:তিব্বতের রাজপ্রতিনিধি
স্তাগ-ব্রাগ রিন-পো-ছে

thumb|স্তাগ-ব্রাগ রিন-পো-ছের মোহর
**স্তাগ-ব্রাগ রিন-পো-ছে** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। প্রথম স্তাগ-ব্রাগ রিন-পো-ছে ব্লো-ব্জাং-ম্খ্যেন-রাব-দ্বাং-ফ্যুগ ছিলেন  দ্গা'-ল্দান বৌদ্ধবিহারের ছিয়াত্তরতম দ্গা'-ল্দান-খ্রি-পা। প্রথম দুইজন স্তাগ-ব্রাগ রিন-পো-ছে উপাধধারী লামা তিব্বতের রাজপ্রতিনিধি হিসেবেও দায়িত্ব পালন করেন।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
ফ্যানডম (ওয়েবসাইট)

**ফ্যানডম** হলো একটি উইকি হোস্টিং সেবা প্রদানকারী মার্কিন প্রতিষ্ঠান। ২০০৬ সালের পূর্ব পর্যন্ত এটি **উইকিসিটিস** এবং পরবর্তী ২০১৬ সাল পর্যন্ত এটি **উইকিয়া** নামে পরিচিত ছিলো। ২০০৪ সালে উইকিপিডিয়ার সহপ্রতিষ্ঠাতা জিমি ওয়েলস ও অ্যাঞ্জেলা বীসলে এটি প্রতিষ্ঠা করেন।
ফ্যানডম, উইকিপিডিয়ার মতো উন্মুক্ত উইকি সফটওয়্যার মিডিয়াউইকি ব্যবহার করে থাকে। ফ্যানডম ইনকর্পোরেটেড তাদের ওয়েবসাইটের বিজ্ঞাপন ও কনটেন্ট বিক্রির মাধ্যমে আয় করে থাকে, যেখানে অধিকাংশ ব্যবহারকারীরা তাদের কনটেন্টসমূহ কপিলেফট লাইসেন্সের অধীনে প্রকাশ করে থাকে। এছাড়াও কোম্পানিটি ফ্যানডমের এডিটোরিয়াল প্রকল্প, পপ-সংস্কৃতি ও গেমিং নিউজও পরিচালনা করে থাকে।
অধিকাংশ উইকিসমূহ ফ্যানডম ডক কম ডোমেইনের অধীনে হোস্টকৃত, কিন্তু কিছু উইকিসমূহ উইকিয়া ডট অর্গ ডোমেইনের অধীনে হোস্ট করে থাকে। 

## তথ্যসূত্র

## বহিঃসংযোগ

*
*Global Villages Convene in wiki town halls  – *[[St. Petersburg Times]]* (April 4, 2005)
*

বিষয়শ্রেণী:ফ্যানডম (ওয়েবসাইট)
বিষয়শ্রেণী:ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:জিমি ওয়েলস
বিষয়শ্রেণী:মিডিয়াউইকি ওয়েবসাইট
বিষয়শ্রেণী:উইকিসমূহ
ঙ্গাগ-দ্বাং-রিন-ছেন

**ঙ্গাগ-দ্বাং-রিন-ছেন** () ১৭০৩ খ্রিষ্টাব্দ থেকে ১৭০৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।

## সংক্ষিপ্ত পরিচিতি
ঙ্গাগ-দ্বাং-রিন-ছেন তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোর () জ্যৈষ্ঠ পুত্র ছিলেন। ১৭০৩ খ্রিষ্টাব্দে সাংস-র্গ্যাস-র্গ্যা-ম্ত্শো তিব্বতের রাজপ্রতিনিধির পদ থেকে অবসর নেন ও তার উত্তরাধিকারী হিসেবে এই পদে ঙ্গাগ-দ্বাং-রিন-ছেনকে দায়িত্ব প্রদান করেন। কোশোত মঙ্গোল নেতা ল্হাজাং খানের এবং সাংস-র্গ্যাস-র্গ্যা-ম্ত্শোর মধ্যে বিবাদের ফলে ল্হাজাং খান ১৭০৬ খ্রিষ্টাব্দে তাকে হত্যা করেন এবং ষষ্ঠ দলাই লামা সহ ঙ্গাগ-দ্বাং-রিন-ছেনকে তিব্বত থেকে নির্বাসিত করে বেইজিং পাঠিয়ে দেন। ষষ্ঠ দলাই লামা পথেই মারা গেলেও ঙ্গাগ-দ্বাং-রিন-ছেন মঙ্গোলিয়ার দোলোন-নোর নামক স্থানে বসবাস শুরু করেন। ১৭১৭ খ্রিষ্টাব্দে তিনি তিব্বতের আমদো অঞ্চলে ফিরে আসেন ও সেখানে সপ্তম দলাই লামার সঙ্গে তার সাক্ষাৎকার ঘটে। তার পরবর্তী জীবন সম্বন্ধে বিশেষ কিছু জানা যায় না।

## তথ্যসূত্র

## আরো পড়ুন
*Petech, Luciano. 1966. "Notes on Tibetan History of the 18th Century." T'ong Pao, vol. 52, no. 4/5, p.&nbsp;270.
*Petech, Luciano. 1972. China and Tibet in the Early 18th Century: History of the Establishment of Chinese Protectorate in Tibet. Leiden: E.J. Brill, pp.&nbsp;10, 17.
*Sum-pa Mkhan-po Ye-'ses-dpal-'byor. 1969. The Annals of Kokonor, trans. H.C. Yang. Bloomington: Indiana University Press, p.&nbsp;438.

   

বিষয়শ্রেণী:তিব্বতের রাজপ্রতিনিধি
ত্শুল-খ্রিম্স-দার-র্গ্যাস (সাতাত্তরতম গানদেন ত্রিপা)

**ত্শুল-খ্রিম্স-দার-র্গ্যাস** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ত্শুল-খ্রিম্স-দার-র্গ্যাস তিব্বতের খাম্স অঞ্চলের স্পোম-'বোর () নামক স্থানে জন্মগ্রহণ করেন। তিনি গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৯ খ্রিষ্টাব্দে তিনি দ্গা'-ল্দান বৌদ্ধবিহারের সাতাত্তরতম প্রধান হিসেবে নির্বাচিত হন এবং তিন বছর এই পদে থাকেন।

## তথ্যসূত্র

   

বিষয়শ্রেণী:গানদেন ত্রিপা
ওয়াদ

**ওয়াদ'' ([[আরবী]]: ود‎) প্রাকইসলামী যুগের একজন উপাস্য দেবতা। ওয়াদ ছিলেন মিনীয় প্যাগানদের চাঁদের দেবতা। [[সাপ]]কে ওয়াদের প্রতীক হিসেবে বিশ্বাস করা হতো। ইসলামের পবিত্র ধর্মগ্রন্থ আল কুরআনে [নুহ] এর সময়ে ওয়াদের কথা বলা হয়েছে।

<blockquote>আর তারা বলেছিলো- ''তোমরা দেবদেবীকে কিছুতেই পরিত্যাগ করো না, আর পরিত্যাগ করো না ওয়াদকে, এবং [[সুওয়া]]কে না, আর নয় [[ইয়াগুস]] ও [[ইয়াউক]] এবং [[নসর]]কে।'' সুরা নুহ(২৩ আয়াত)</blockquote>

[[মক্কা]] বিজয়ের পর মুহাম্মদ (সঃ০ এর নির্দেশ [[খালিদ বিন ওয়ালিদ]] ওয়াদের মন্দির ধ্বংস করে দেন। মন্দির ধ্বংসে যারা বাঁধা দেন তিনি তাদেরকে হত্যা করেন।

== বই ==
[[হিশাম ইবনে আল কালবি]] লিখিত **কিতাব আল-আসনাম (দেবতাদের বই)''' এ ওয়াদের কথা বর্ণনা করা হয়েছে।

## তথ্য উৎস

বিষয়শ্রেণী:আরবের দেবদেবী
বিষয়শ্রেণী:উপাস্য
বিষয়শ্রেণী:আরবের ঈশ্বর
বিষয়শ্রেণী:চন্দ্র দেবতা
বিষয়শ্রেণী:আরবীয় দেবতা
রুদ

**রূদ** প্রাক ইসলামী যুগে উত্তর আরবের গোত্রসমূহের উপাস্য দেবতা ছিলেন। রুদ ছিলেন রক্ষক দেবতা। রুদ সম্পর্কে সব থেকে প্রাচীন উদ্ধৃতি পাওয়া যায় এশহ্রাদ্দোন এর লিপিতে। তিনি ৬৮১-৬৬৯ খিস্টপূর্বাব্দে আশারীয় সাম্রাজ্যের শাসক ছিলেন। রুদের নাম মূল আক্কাদীয় Ru-ul-da-a-a-ú থেকে ইংরেজিতে অনুবাদ করা হয়েছে এবং আরবদের দেবতা হিসেবে উল্লেখ করা হয়েছে। আরামিয় পুঁথিতে তাকে *অশ্রু* হিসেবে উল্লেখ করা হয়েছে। সিরীয় দেবতা রেশেপের সাথে অশ্রু/রুদকে তুলনা করা হয়। কারণ রেশেপও ছিলেন রক্ষাকারী দেবতা।

খ্রিস্টপূর্বাব্দ ৯ম থেকে ৪র্থ শতকে দক্ষিণ আরবীয় রাজ্য আওসান, মাঈন, কাতাবান এবং হাদরামাওত এ সূর্য, চন্দ্র এবং শুক্র গ্রহের দেবতাদের সমুন্বয়ে ত্রি-ঈশ্বর ধারণা প্রচলিত ছিলো।  শুক্র দেবতার আশতারতে, সূর্য দেবতা ইয়াম এবং চন্দ দেবতা ওয়াদ (আমম, সিন)। নজদ এলাকায় প্রচলিত ভাষায় কথ্যরূপে রুদের ব্যবহার দেখে সহজেই অনুমান করা যায় যে সকল ভালো এবং মন্দে কীভাবে রূদের নাম ব্যবহার করা হত। কিছু কিছু পুঁথিতে রুদকে উদ্ধৃতি করা হয়েছে এভাবে,  "by Ruda are we" এবং "by Ruda is weeping"।

## রুদ সম্পর্কিত বই
* Hoyland, Robert G. (2001), Arabia and the Arabs: from the Bronze Age to the coming of Islam (Illustrated, reprint ed.), Routledge, 
* Lange, Dierk (2004), Ancient kingdoms of West Africa: African-centred and Canaanite-Israelite perspectives : a collection of published and unpublished studies in English and French, J.H.Röll Verlag, 
* Lipiński, Edward (2000), The Aramaeans: their ancient history, culture, religion (Illustrated ed.), Peeters Publishers,

## তথ্য উৎস

বিষয়শ্রেণী:আরবের ঈশ্বর
বিষয়শ্রেণী:দেবতা
বিষয়শ্রেণী:আরবের ইতিহাস
বিষয়শ্রেণী:আরবীয় দেবতা
গ্রাগ্স-পা-দোন-গ্রুব (দ্ব্যর্থতা নিরসন)

*গ্রাগ্স-পা-দোন-গ্রুব (গানদেন ত্রিপা) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আশিতম দ্গা'-ল্দান-খ্রি-পা 
*গ্রাগ্স-পা-দোন-গ্রুব (গ্যালৎশাব) -  তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ র্গ্যাল-ত্শাব উপাধিধারী লামা
গ্রাগ্স-পা-দোন-গ্রুব (গানদেন ত্রিপা)

**গ্রাগ্স-পা-দোন-গ্রুব** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আশিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
গ্রাগ্স-পা-দোন-গ্রুব তিব্বতের দক্ষিণ আমদো অঞ্চলে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬৪ খ্রিষ্টাব্দে দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগ নামক তৎকালীন তিব্বতের রাজপ্রতিনিধির কর্তৃত্বের অবসানের জন্য সচেষ্ট হন।  কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়। এই ঘটনায় বহু ভিক্ষুকে গ্রেপ্তার করা হয়, কিন্তু গ্রাগ্স-পা-দোন-গ্রুবের প্রচেষ্টায় তারা মুক্তিলাভ করেন। ১৮৭০ খ্রিষ্টাব্দে তিনি দ্গা'-ল্দান বৌদ্ধবিহারের আশিতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p.&nbsp;208.

   

বিষয়শ্রেণী:গানদেন ত্রিপা
রুশ যুক্তরাষ্ট্রীয় শহর

**রুশ ফেডারেল শহর** () হচ্ছে রাশিয়ার একটি জন অধ্যুষিত এলাকা এবং ফেডারেল সাবজেক্ট উভয় আছে, এমন একটি শহর।
রাশিয়া ১৮৫ টি ফেডারেল সাবজেক্ট ও তিনটি ফেডারেল শহরে বিভক্ত।



## ২০১৪ সালের উন্নয়ন
১৮ মার্চ, ২০১৪ তারিখে, ক্রিমিয়া প্রজাতন্ত্র এবং সেভাসতোপোল রাশিয়ান ফেডারেশন যোগ দেয়।
সেভাসতোপোলে ফেডারেল তাৎপর্যপূর্ণ একটি শহর। আন্তর্জাতিক সম্প্রদায় এবং ইউক্রেনীয় সরকার সেভাসতোপোলকে স্বীকৃত দেয়নি এবং সেভাসতোপোলকে ইউক্রেনের অবিচ্ছেদ্য অংশ বিবেচনা না

## তথ্যসূত্র

বিষয়শ্রেণী:রাশিয়ার প্রশাসনিক বিভাগ
বিষয়শ্রেণী:রাশিয়ার কেন্দ্রশাসিত অঞ্চল
বিষয়শ্রেণী:রাশিয়ার ফেডারেল শহর
পরিণীতা (১৯৬৯-এর চলচ্চিত্র)

***পরিণীতা*** ১৯৬৯ সালে মুক্তিপ্রাপ্ত ভারতীয় বাংলা ভাষার নাট্য চলচ্চিত্র। ছবিটি নির্মাণ করেন অজয় কর। শরৎচন্দ্র চট্টোপাধ্যায় রচিত ১৯১৪ সালের গল্প অবলম্বনে ছবিটির চিত্রনাট্য লিখেছেন পার্থ প্রতিম চৌধুরী ও সংলাপ লিখেছেন সলিল সেন। এতে প্রধান চরিত্রে অভিনয় করেছেন মৌসুমী চট্টোপাধ্যায়, সৌমিত্র চট্টোপাধ্যায়, ও সমিত ভঞ্জ।

## কুশীলব
* মৌসুমী চট্টোপাধ্যায় - *ললিতা*
* সৌমিত্র চট্টোপাধ্যায় - *শখর*
* সমিত ভঞ্জ - *গিরিন*
* বিকাশ রায় - *গুরুচরণ*
* শৈলেন মুখোপাধ্যায় - *অবিনাশ*
* কমল মিত্র - *নবীন রায়*
* বিজন ভট্টাচার্য
* গীতা দে - মামীমা
* ছায়া দেবী - *ভুবনেশ্বরী*

## সঙ্গীত
পরিণীতা চলচ্চিত্রের গানের সুর ও সঙ্গীত পরিচালনা করেছেন হেমন্ত মুখোপাধ্যায়। গানের কথা লিখেছেন প্রণব রায় ও অতুল প্রসাদ সেন।

## তথ্যসূত্র

## বহিঃসংযোগ
* 

বিষয়শ্রেণী:১৯৬৯-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:অজয় কর পরিচালিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
ঙ্গাগ-দ্বাং-নোর-বু

**ঙ্গাগ-দ্বাং-নোর-বু** () (মৃত্যু-১৮৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাশিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
গ্রাগ্স-পা-দোন-গ্রুব তিব্বতের আমদো অঞ্চলের জুং-ছু () নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুতো তন্ত্র মহাবিদ্যালয়ে শিক্ষালাভ করেন। এই সময় ঙ্গাগ-দ্বাং-ব্লো-ব্জাং () নামক বিখ্যাত লামা তার উল্লেখযোগ্য শিক্ষক ছিলেন। শিক্ষার শেষে তিনি গ্যুতো তন্ত্র মহাবিদ্যালয় ও  দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদ লাভ করেন। ১৮৫০ খ্রিষ্টাব্দে তিনি একাদশ দলাই লামার সহকারী শিক্ষকের দায়িত্ব লাভ করেন। একাদশ দলাই লামার মৃত্যুর পর তিনি পরবর্তী দলাই লামার চিহ্নিতকরণ কর্মসূচীতে অংশগ্রহণ করেন। ১৮৭৬ খ্রিষ্টাব্দে তিনি দ্গা'-ল্দান বৌদ্ধবিহারের একাশিতম প্রধান হিসেবে নির্বাচিত হন এবং ছয় বছর এই পদে থাকেন। এই সময় তিনি খ্রা-'ব্রুগ () মন্দিরের ব্যাপক সংস্কার সাধন করেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 6, p.&nbsp;209.

   

বিষয়শ্রেণী:গানদেন ত্রিপা
বিষয়শ্রেণী:১৮৮২-এ মৃত্যু
ব্লো-ব্জাং-ত্শুল-খ্রিম্স-দ্পাল-ল্দান

**ব্লো-ব্জাং-ত্শুল-খ্রিম্স-দ্পাল-ল্দান** () (১৮৩৯-১৯০০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় খ্রি-ব্যাং রিন-পো-ছে () উপাধিধারী লামা এবং দ্গা'-ল্দান বৌদ্ধবিহারের পঁচাশিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্লো-ব্জাং-ত্শুল-খ্রিম্স তিব্বতের ১৮৩৯ খ্রিষ্টাব্দে স্তোদ-লুং-রাগ-স্কোর () নামক স্থানে জন্মগ্রহণ করেন। শৈশবে তাকে ব্যাং-ছুব-ছোস-'ফেল () নামক প্রথম খ্রি-ব্যাং রিন-পো-ছে () উপাধিধারী লামার পুনর্জন্ম রূপে চিহ্নিত করা হয়। যৌবনে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৮৯৬ খ্রিষ্টাব্দে তিনি দ্গা'-ল্দান বৌদ্ধবিহারের পঁচাশিতম প্রধান হিসেবে নির্বাচিত হন এবং পাঁচ বছর এই পদে থাকেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p.&nbsp;211.

 

 

বিষয়শ্রেণী:১৮৩৯-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:ত্রিজাং রিনপোছে
শ্যামলী

**শ্যামলী** নিরুপমা দেবীর উপন্যাস অবলম্বনে অজয় কর পরিচালিত বাংলা সিনেমা। এতে নাম ভূমিকায় অভিনয় করেন কাবেরি বসু। আর নায়কের চরিত্রে অভিনয় করেন উত্তম কুমার। নিতিন ভট্টাচার্যের নাট্যরূপে এটি ১৯৫৬ সালে নির্মিত হয়।

## তথ্যসূত্র

## আরও দেখুন
* Internet Movie Database

বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:১৯৫৬-এর চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
ব্লো-ব্জাং-স্ব্যিন-পা (দ্ব্যর্থতা নিরসন)

*ব্লো-ব্জাং-স্ব্যিন-পা (গানদেন ত্রিপা) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনআশিতম দ্গা'-ল্দান-খ্রি-পা 
*ব্লো-ব্জাং-স্ব্যিন-পা (দেশি) -  তিব্বতের ইতিহাসে ১৬৭৫ খ্রিষ্টাব্দ থেকে ১৬৭৯ খ্রিষ্টাব্দ পর্যন্ত তিব্বতের রাজপ্রতিনিধি
অ্যালবার্ট বারনার্ড ফ্র্যাঙ্ক

থাম্ব
**অ্যালবার্ট বারনার্ড ফ্র্যাঙ্ক** (১৭ জানুয়ারী, ১৮৩৯, ড্রেসডেন - ২৭ সেপ্টেম্বর, ১৯০০, বার্লিন) ছিলেন একজন জার্মান জীববিজ্ঞানী। তিনি ১৮৮৫ সালে মাইকোরাইজা শব্দটির প্রচলন করেন।
ব্যাকটেরিয়াল গণ *[[Frankia]]* এবং পরিবার *[[Frankiaceae]]* এর নামকরণ তার নামানুসারে করা হয়েছে। যে উদ্ভিদ প্রজাতি তিনি বর্ণনা করেছেন, সেই প্রজাতির বৈজ্ঞানিক নামকরণে তার নামের সংক্ষিপ্ত রূপ হিসেবে A.B.Frank উল্লেখ থাকে।

## কাজ
* *Pflanzen-Tabellen zur leichten, schnellen und sicheren Bestimmung der höheren Gewächse Nord-und Mittel-Deutschlands, nebst 2 besonderen Tabellen zur Bestimmung der deutschen Holzgewächse nach dem Laube, sowie im winterlichen Zustande und einer Uebersicht über das natürliche System* . Schmidt & Günther, Leipzig 4., verb. und verm. Aufl. 1881 Digital edition by the University and State Library Düsseldorf

## তথ্যসূত্র


বিষয়শ্রেণী:১৮৩৯-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:জার্মান জীববিজ্ঞানী
বিষয়শ্রেণী:জার্মান উদ্ভিদবিজ্ঞানী
নিরুপমা দেবী

**নিরুপমা দেবী** () (৭ মে, ১৮৮৩ - ৭ জানুয়ারী, ১৯৫১) পশ্চিম বঙ্গের মুর্শিদাবাদ জেলার বহরমপুরে জন্মগ্রহণকারী কথাসাহিত্য লেখিকা। তার সাহিত্যিক ছদ্মনাম ছিল *শ্রীমতী দেবী*। নিরুপমা দেবীর পিতা নফর চন্দ্র ভট্ট, বিচার বিভাগীয় কর্মচারী ছিলেন। নিরুপমা দেবী বাড়িতেই শিক্ষিত হয়েছিলেন।

## সাহিত্যকর্ম

নিরুপমার অকালবৈধব্যের পর জ্যেষ্ঠ ভ্রাতা বিভূতিভূষণ ভট্ট ও কথাসাহিত্যিক শরৎচন্দ্র চট্টোপাধ্যায়ের অনুপ্রেরণায় সাহিত্যসাধনায় ব্রতী হন। বিভূতিভূষণ ও শরৎচন্দ্র পরিচালিত হাতেলেখা পত্রিকায় তার সাহিত্যরচনার হাতেখডি। শরৎচন্দ্র তাঁকে গদ্যরচনায় ও অনুরূপা দেবী গল্প রচনায় অনুপ্রাণিত করেন। তার প্রথম উপন্যাস 'উচ্ছৃঙ্খল'। স্বদেশী যুগে তার রচিত বহু গান এবং কবিতা জনপ্রিয় হয়েছিল। প্রেম ও দাম্পত্য জীবনের অন্তর্দ্বন্দ্ব তার উপন্যাসের প্রধান উপজীব্য। ১৯১৯-১৯২০ খ্রিস্টাব্দে ‘প্রবাসী’ পত্রিকায় প্রকাশিত ‘দিদি’ তার শ্রেষ্ঠ উপন্যাস বলে স্বীকৃত। অন্যান্য রচনার মধ্যে রয়েছে:
* অন্নপূর্ণার মন্দির (১৯১৩)
* দিদি (১৯১৫) (শ্রেষ্ঠ উপন্যাস বলা হয়)
* আলেয়া (১৯১৭)
* বিধিলিপি (১৯১৯)
* শ্যামলী (১৯১৯)
* বন্ধু (১৯২১)
* আমার ডায়েরি (১৯২৭)
* যুগান্তরের কথা (১৯৪০)
* অনুকর্ষ (১৯৪১)
* দেবত্র
* পরের ছেলে

নিরুপমা দেবীর একাধিক উপন্যাস চলচ্চিত্রায়িত ও মঞ্চে অভিনীত হয়েছে।

## পুরস্কার
নিরুপমা দেবী সাহিত্যে তার অবদানের স্বীকৃতিস্বরূপ কলকাতা বিশ্ববিদ্যালয় থেকে  ১৯৩৮ সালে 'ভুবনমোহিনী দাসী স্বর্ণপদক' এবং ১৯৪৩ সালে 'জগত্তারিণী স্বর্ণপদক' লাভ করেন।

## তথ্যসূত্র

## আরও দেখুন

বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:১৮৮৩-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের ঔপন্যাসিক
কাবেরি বসু

**কাবেরি বসু** () ১৯৫০ ও ১৯৬০ এর দশকে বাংলা সিনেমার নেতৃস্থানীয় অভিনেত্রী ছিলেন। তিনি তার সৌন্দর্য ও অভিনয় প্রতিভার জন্য প্রশংসিত হন। মাত্র ৩৯ বছর বয়সে দার্জিলিং থেকে ফেরার পথে দুর্ঘটনায় মারা যান।

তার উল্লেখযোগ্য ছবির মধ্য রয়েছে নগর দর্পণ (১৯৭৫), যে যেখানে দাঁড়িয়ে (১৯৭৪), আমি সে ও সখা (১৯৭৪), অরণ্যের দিনরাত্রি (1969),
শ্যামলী (১৯৫৬), মধুমালতি (১৯৫৭), রাইকমল (১৯৫৫), দেবিমালিনি (১৯৫৫), পরাধীন (১৯৫৬), শঙ্কর নারায়ণ ব্যাংক (১৯৫৬)। তিনি উত্তম কুমারের বিপরিতে শ্যামলী ছবিতে এবং সত্যজিৎ রায় এরপরিচালনায় অরণ্যের দিনরাত্রি চলচ্চিত্রে অভিনয় করেন।

## তথ্যসূত্র

## আরও দেখুন

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯৩৮-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
নাজদ

**নজদ** (আরবী  نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ। সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী। রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু। কারণ নজদ প্রত্যন্ত এলাকায় অবস্থিত।

## ভূগোল
### সীমানা

আরবী শব্দ **নজদ** অর্থ হচ্ছে **উচ্চ ভূমি**। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশ্চিমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।

## প্রধান শহর
নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র।  বুরাইদাহ, উনাইযাহ, আর রাস নজদ এলাকার অন্যতম শহর।) ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।

## ধর্ম
ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে মুহাম্মাদ বিন আব্দুল ওয়াহ্‌হাবের হাত ধরে ওহাবী মতবাদ বা সালাফি মতবাদ জন্ম ও বিকাশ লাভ করে।

## অর্থনীতি
বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।

## ভাষা
নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।

## সাহিত্যে নজদ
''বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।

## আরো পড়ুন
* আল রশীদ
* নজদ সম্পর্কিত হাদিস
* তিহামাহ
* হেজাজ
* কিনদাহ
* সৌদি আরবের ইতিহাস
* নজদ সালতানাত
* নজদ আবিষ্কার
* মক্কা

## তথ্য উৎস

বিষয়শ্রেণী:নজদ
বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরবের ভূগোল
বিষয়শ্রেণী:ঐতিহাসিক অঞ্চল
বিষয়শ্রেণী:এশিয়ার অঞ্চল
উমা দাশগুপ্ত

**উমা দাশগুপ্ত** (১৯৪০ - ১৮ নভেম্বর ২০২৪) (বিবাহের পর- উমা সেন) ছিলেন একজন ভারতীয় বাঙালি অভিনেত্রী, যিনি সত্যজিৎ রায়ের *[[পথের পাঁচালী (চলচ্চিত্র)|পথের পাঁচালী]]* (১৯৫৫) চলচ্চিত্রে কিশোরী দুর্গার চরিত্রে অভিনয় করেছিলেন।

## পথের পাঁচালী

১২ বছর বয়সে তার স্কুলের সহকারী প্রধান শিক্ষক, তাদের সাধারণ বন্ধু আশিস বর্মণকে উমার নাম প্রস্তাব করেন। সুবীর বন্দ্যোপাধ্যায়, যিনি *[[অপু ত্রয়ী]]*তে মুখ্য অভিনেতা ছিলেন, তার মতো উমারও এটি প্রথম চলচ্চিত্র ছিল।

## পরবর্তী জীবন
তিনি কলকাতা বিশ্ববিদ্যালয়ের অধীনে কলকাতার যোগমায়া দেবী কলেজ থেকে স্নাতক পাশ করেন। কর্মজীবনে তিনি ছিলেন একজন শিক্ষিকা। ১৯৮৪ খ্রিস্টাব্দ থেকে ২০০০ খ্রিস্টাব্দ পর্যন্ত শিক্ষকতা করেন যাদবপুর বিদ্যাপীঠের শিশু ও প্রাথমিক বিভাগে। অঙ্ক আর ইংরাজী পড়াতেন।

## মৃত্যু
বেশ কিছুদিন ধরেই উমা দাশগুপ্ত দুরারোগ‍্য ক্যান্সারে আক্রান্ত ছিলেন। ভর্তি ছিলেন কলকাতার বাইপাসের ধারে এক বেসরকারি হাসপাতালে। ২০২৪ সালের ১৮ নভেম্বর সোমবার সকালে ৮৪ বছর বয়সে তিনি মৃত্যুবরণ করেন। তার শেষকৃত্য সম্পন্ন হয় কেওড়াতলা মহাশ্মশানে। তার কন্যা হলেন শ্রীময়ী সেন রাম।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:১৯৪০-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:যোগমায়া দেবী কলেজের প্রাক্তন শিক্ষার্থী
বৌধায়ন

**বৌধায়ন** (খ্রীষ্টপূর্ব ৮০০ শতক) একজন ভারতীয় গণিতবিদ ছিলেন। তিনি বৌধায়ন সূত্র নামক গ্রন্থের লেখক। তিনি বিখ্যাত কিছু গাণিতিক কাজ করেন। এর মধ্যে প্রায় নির্ভুল ভাবে পাই-এর মান নির্ণয় এবং আর একটি কাজ করেন যেখানে পিথাগোরাসের উপপাদ্যের একটি আলাদা সমাধান দেখানো হয়।

## বৌধায়ন সূত্র

বৌধায়ন সূত্রের সূত্রগুলো কৃষ্ণ যজুর্বেদের তৈত্তিরীয় শাখার সাথে সম্পর্ক যুক্ত। এই সূত্রগুলো ছয়টি ভাগে বিভক্ত।  বৌধায়ন সূত্র ছয়টি গ্রন্থ নিয়ে গঠিত:
* শ্রৌতসূত্র, সম্ভবত ১৯টি প্রশ্নে
* কর্মন্তসূত্র, ২০টি অধ্যায়ে  
* দ্বৈধসূত্র, ৪টি প্রশ্নে
* গৃহ্যসূত্র, ৪টি প্রশ্নে
* ধর্মসূত্র, ৪টি প্রশ্নে,  এবং
* শুল্বসূত্র, ৩টি আধ্যায়ে

## গণিতে অবদান
### পিথাগোরাসের উপপাদ্যের বিকল্প সমাধান
বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন। 
বৌধায়ন সূত্র এবং সুল্বা সূত্রে তিনি লিখেছেন,

এটাই পিথাগোরাসের উপপাদ্যের আদি রেকর্ড।

বৌধায়ন আর সমস্যার সমাধান করেছিলেন। তা হল বৃত্ত তৈরী করা যার ক্ষেত্রফল বর্গের ক্ষেত্রফলের সমান হবে। একে ইংরেজিতে ‘circling the square’ বলে।

### ২ এর বর্গমূলঃ
বৌধায়ন ‘২’-সংখ্যাটির বর্গমূল বের করার চেষ্টা করেছিলেন; যার মান পেয়েছিলেন ১.৪১৪২১৬, যা দশমিকের পর পাঁচ অঙ্ক পর্যন্ত সঠিক ছিল।

## তথ্যসূত্র

### উৎস
* George Gheverghese Joseph. *The Crest of the Peacock: Non-European Roots of Mathematics*, 2nd Edition. Penguin Books, 2000. .
* Vincent J. Katz. *A History of Mathematics: An Introduction*, 2nd Edition. Addison-Wesley, 1998. 
* S. Balachandra Rao, *Indian Mathematics and Astronomy: Some Landmarks*. Jnana Deep Publications, Bangalore, 1998. 
*  St Andrews University, 2000.
*  St Andrews University, 2000.
* Ian G. Pearce. ''Sulba Sutras'' at the MacTutor archive. St Andrews University, 2002.

বিষয়শ্রেণী:ভারতীয় গণিতবিদ
বিষয়শ্রেণী:প্রাচীন ভারতীয় গণিতবিদ
আই.এইচ.এইচ. (তুর্কি এন.জি.ও.)

**আইএইচএইচ হিউমেনটেরিয়ান রিলিফ ফাউন্ডেশন** (বাংলা: মানবকল্যাণমুখী ত্রাণ সংস্থা) হল ১৯৯২ সালে প্রতিষ্ঠিত একটি তুর্কি এনজিও দাতা সংস্থা যার সদস্যগণ হলেন প্রধানত তুর্কি মুসলিম এবং এরা বর্তমানে ১০০টিরও অধিক দেশে সক্রিয়ভাবে কর্মরত আছেন|

## তথ্যসূত্র

## বহিঃসংযোগ
* অফিশিয়াল ওয়েবসাইট

বিষয়শ্রেণী:বেসরকারি সংস্থা
বিষয়শ্রেণী:১৯৯৫-এ প্রতিষ্ঠিত সংগঠন